Anexa nr. 2

la Hotărîrea Guvernului

nr.\_\_\_\_\_ din \_\_\_\_\_\_\_\_2012

**REGULAMENTUL** **DE ORGANIZARE ȘI FUNCȚIONARE AL**

**INSTITUTULUI NAȚIONAL DE STANDARDIZARE**

1. **DISPOZIŢII GENERALE**

1. Prezentul Regulament stabileşte modul de organizare şi funcţionare al Institutului Național de Standardizare (în continuare – Institut).

2.Institutul este o instituţie publică, în subordinea organului central de specialitate al administraţiei publice responsabil de infrastructura calităţii (Ministerul Economiei) și are drept scop realizarea politicii de stat în domeniul standardizării, în conformitate cu prevederile Legii nr. 590-XIII din 22.09.1995 cu privire la standardizare.

3. Institutul își desfășoară activitatea în conformitate cu legislația în vigoare, tratatele internaţionale la care Republica Moldova este parte și prezentul Regulament.

4. Institutul dispune, în condiţiile legii, de bilanț propriu, conturi de decontare și speciale (autorizate) în instituțiile bancare , inclusiv în valută străină, de ştampilă cu Stema de Stat a Republicii Moldova şi cu denumirea sa, de formulare cu antet și siglă proprie, protejată conform legislației. Sediul Institutului se află în mun. Chișinău.

1. **MISIUNEA, FUNCȚIILE DE BAZĂ, ATRIBUȚIILE ȘI DREPTURILE INSTITUTULUI**

5. Misiunea principală al Institutului este de a dezvolta standardizarea națională și de a participa la standardizarea europeană, regională și internațională

6. Institutul are următoarele funcții de bază:

a) asigurarea existenţei standardelor moldovene ca documente de referinţă pentru evaluarea conformităţii produselor şi serviciilor cu destinaţia lor;

b) protecţia intereselor consumatorilor şi ale statului prin asigurarea calităţii produselor şi serviciilor, a caracterului inofensiv al acestora pentru viaţa, sănătatea, ereditatea şi securitatea oamenilor, pentru bunurile materiale, regnul animal şi cel vegetal, pentru mediu;

c) înlăturarea barierelor tehnice din calea comerţului;

d) asigurarea interschimbabilităţii, compatibilităţii tehnice şi informaţionale a produselor;

e) organizarea instruirilor şi perfecţionarea continuă a nivelului profesional în domeniul infrastructurii calității;

f) menţinerea şi îmbunătăţirea continuă a sistemului național de standardizare;

g) supravegherea utilizării corecte și conform destinației a standardelor, în conformitate cu prevederile Legii nr. 590-XIII.

7.Pentru realizarea obiectivelor menţionate, Institutul are următoarele atribuţii:

a) stabilirea principiilor şi metodologiei standardizării naţionale, în conformitate cu prevederile Legii nr. 590-XIII din 22.09.95 şi cu regulile standardizării europene şi internaţionale, prin intermediul codurilor de bună practică în domeniul standardizării;

b) colaborarea în domeniul standardizării naţionale cu organisme similare din alte ţări;

c) înregistrarea şi coordonarea activităţii comitetelor tehnice de standardizare;

d) elaborarea programului de standardizare naţională în baza solicitărilor părţilor interesate;

e)elaborarea, aprobarea, adoptarea, înregistrarea standardelor şi prestandardelor naţionale, a codurilor de bună practică în domeniul standardizării, precum şi confirmarea, modificarea şi anularea acestora în procesul examinării periodice;

f) publicarea şi difuzarea standardelor şi prestandardelor naţionale, a codurilor de bună practică în domeniul standardizării;

g) editarea şi difuzarea publicaţiei sale oficiale Buletinul de Standardizare şi a altor publicaţii din domeniul standardizării naţionale;

h) publicarea, în Buletinul de Standardizare, cu scopul de a asigura informarea publicului, a informaţiilor referitoare la:

* programul de standardizare naţională;
* comitetele tehnice de standardizare;
* data adoptării, publicării, anulării, modificării, după caz, a standardelor şi prestandardelor naţionale, a codurilor de bună practică în domeniul standardizării;
* alte informaţii relevante;

i) asigurarea participării organismului naţional de standardizare la activitatea organizaţiilor internaţionale şi regionale de standardizare neguvernamentale;

j) formarea şi gestionarea Fondului naţional de standarde;

k) instituirea şi gestionarea registrelor sistemului naţional de standardizare;

l) realizarea colaborării internaţionale în domeniul standardizării prin reprezentarea Republicii Moldova în organizaţiile internaţionale şi regionale de standardizare neguvernamentale;

m) formarea profesională în domeniul standardizării prin organizarea unor cursuri de specialitate sau a altor forme de pregătire profesională, precum şi prin coordonarea programelor didactice de specialitate în învăţămîntul public şi cel privat;

n) pregătirea şi atestarea experţilor în domeniul standardizării;

o) avizarea proiectelor de liste ale standardelor conexe la reglementările tehnice elaborate sau în curs de elaborare şi conlucrarea, la solicitare, cu autorităţile de reglementare în cadrul examinării periodice a listelor de standarde conexe aprobate;

p) asigurarea lucrărilor de secretariat ale Consiliului de standardizare;

q) exercitarea, în legătură cu scopul său principal, a oricăror altor atribuţii prevăzute de prezenta lege şi de alte acte legislative.

r) organizarea prestării altor servicii;

s) oferirea consultanţei şi efectuarea expertizelor, cercetărilor, instruirilor, asistenţei tehnice în domeniul standardizării, precum şi alte activităţi care nu contravin legislaţiei;

t) alte activităţi permise de legislaţia în vigoare.

8. Institutul are următoarele drepturi:

a) să dispună de fonduri fixe şi circulante în modul stabilit;

b) să beneficieze de credite şi alte servicii bancare;

c) să primească asistenţă tehnică şi financiară de la organismele internaţionale, de la donatorii externi şi interni;

d) să solicite şi să primească de la autorităţile publice centrale, informaţia şi suportul necesar pentru desfăşurarea activităţii stabilite de prezentul Regulament;

e) să antreneze, la necesitate, specialişti, experţi, consultanţi, inclusiv prin contract, de la instituţii ştiinţifice şi de învăţămînt superior din ţară şi de peste hotare;

f) să organizeze şi să participe la conferinţe, simpozioane, seminare şi alte activităţi ştiinţifice naţionale şi internaţionale;

g) să delege, la cererea organizaţiilor naţionale sau internaţionale, specialişti pentru examinarea şi soluţionarea problemelor parvenite;

h) să iniţieze şi să realizeze proiecte de parteneriat publice şi private pe teritoriul Republicii Moldova şi al altor ţări, în conformitate cu legislaţia în vigoare;

i) să asigure, la solicitare, consultarea autorităţilor de reglementare în procesul de elaborare a reglementărilor tehnice, prin acordarea avizelor respectiv.

1. **ORGANIZAREA ACTIVITĂȚII INSTITUTULUI**

9. Conducerea Institutului este exercitată de către Director numit și eliberat în/din funcție prin ordin al Ministerului Economiei, în conformitate cu prevederile Legii nr. 590-XIII din 22.09.1995 cu privire la standardizare.

10. Directorul Institutului este numit în funcţie pe bază de concurs, prin ordin al conducătorului organului central de specialitate al administraţiei publice responsabil de infrastructura calităţii. Directorul Institutului Naţional de Standardizare trebuie să deţină cetăţenia Republicii Moldova, să aibă studii superioare tehnice sau economice şi experienţă de muncă în domeniul infrastructurii calităţii de cel puţin 5 ani, inclusiv 3 ani în funcţie administrativă.

11. Directorul Institutului este eliberat din funcţie, prin ordin al conducătorului organului central de specialitate al administraţiei publice responsabil de infrastructura calităţii, în următoarele cazuri:

1. pierdere a cetăţeniei;
2. imposibilitate a exercitării funcţiei din motive de sănătate;
3. modificare a raporturilor de serviciu;
4. condamnare pentru săvîrşirea de infracţiuni cu intenţie sau condamnare la privaţiune de libertate prin hotărîre judecătorească irevocabilă.

12. Directorul Institutului are următoarele atrubuții:

a) reprezentarea INM în relațiile cu autoritățile publice, persoanele fizice și juridice rezidente și din străinătate;

b) încheierea contractelor, acordurilor, eliberarea procurilor, deschiderea conturilor în instituțiile bancare;

c) elaborarea și aprobarea strategiei de dezvoltare și programului de activitate ale INS,

d) elaborarea bugetului anual de venituri și cheltuieli;

e) elaborarea și aprobarea structurii organizatorice şi statelor de personal ale INS;

f) elaborarea și aprobarea regulamentului intern al INS;

1. numirea în și eliberarea din funcție a personalului INS;
2. stabilirea, în limitele bugetului anual aprobat a salariilor pentru personalul INS;
3. stabilirea formelor şi modului de remunerare a angajaţilor;
4. emiterea ordinelor, dispozițiilor, hotărîrilor și monitorizarea executării lor;

k) luarea altor decizii necesare, în limitele competenței;

13. În lipsa directorului, funcțiile acestuia sunt exercitate de vicedirector.

14. Corespondența Institutului este semnată de directorul și vicedirector. Semnăturile pe actele oficiale ale Institutului sunt aplicate de director și vicedirector.

15. În cadrul Institutului ce creează grupuri de lucru. în scopul examinării și soluționării problemelor, ce țin de competența Institutului. La lucrările grupurilor de lucru sunt antrenați specialiști din diverse domenii.

1. **DISPOZIȚII SPECIALE**

16.În scopul exercitării funcţiilor ce îi revin, Institutul utilizează, în conformitate cu legislaţia în vigoare, proprietatea de stat ce i-a fost transmisă pentru administrare economică, precum şi patrimoniul dobîndit, în modul stabilit, ca urmare a activităţii economice.

17.Institutulîși desfășoară activitatea îmbinînd finanțarea de la bugetul de stat și din alte surse ce nu contravin legislației în vigoare.

18. Bugetul de venituri şi de cheltuieli al Institutului se aprobă de Ministerul Economiei, cu respectarea prevederilor art.18 și art. 18´ din Legea nr. 590-XIII din 22.09.1995 cu privire la standardizare.

19.Mijloacele financiare, cu excepţia celor de la bugetul de stat, neutilizate de către Institut în exerciţiul financiar curent, se transferă în bugetul anului următor în scopul realizării sarcinilor pentru care au fost destinate

20. Pierderile Institutului se acoperă din contul beneficiului rămas la dispoziţia Institutului şi din mijloacele de rezervă.

21. Institutului aplică tarife aprobate prin hotărîri de Guvern .

22. Institutul ţine evidenţa contabilă şi prezintă rapoarte statistice, în conformitate cu legislaţia Republicii Moldova.

23. Institutul ţine evidenţa cheltuielilor aferente realizării Programului de standardizare națională, implementării proiectelor, întocmeşte rapoarte trimestriale şi anuale sau, la solicitare, privind procesul de realizare/implementare şi utilizarea fondurilor conform destinației, în conformitate cu legislaţia în vigoare.

24. Controlul activităţii economico-financiare a Institutului este exercitat organele abilitate cu acest drept.

25. Institutul monitorizează şi prognozează indicii economici de dezvoltare a domeniului de activitate, ţine evidenţa contabilă, operativă şi statistică, prezintă, în modul stabilit, organelor respective dări de seamă contabile şi statistice centralizate şi poartă răspundere pentru veridicitatea lor.

26. Termenul de activitate al Institutului este nelimitat.

27. Institutul îşi încetează activitatea în baza legii, hotărîrii de Guvern, prin reorganizare (transformare).